Terjerat

Terjerat merupakan sebuah drama bersiri penstriman Malaysia arahan Azmi Hatta yang dibintangi oleh Aliff Aziz, Ruhainies, Fendy Bakry dan Jaja Iliyes. Drama ini mempunyai 12 episod dan memulakan tayangannya pada 21 Jun 2024 di IQIYI.

 Sinopsis 
Mengisahkan tentang Nadia (Ruhainies) yang dibayangi krisis hutang suaminya, Izham (Fendy Bakry) yang parah akibat judi. Nadia dijadikan taruhan oleh pemiutang suaminya. Tanpa diduga, Nadia bertemu Faliq (Aliff Aziz) yang telah terperangkap dahulu darinya.

Semakin hari berlalu, ikatan platonik mereka semakin mendalam seterusnya menjadi hubungan cinta yang terlarang. Masing-masing punya pasangan hidup justeru, keadaan telah memaksa mereka untuk memilih antara kesetiaan kepada pasangan mereka ataupun berserah pada takdir.

Tanpa disedari, mereka telah terjerat dalam satu permainan percintaan yang terlarang.

Pelakon

Pelakon utama
 Aliff Aziz sebagai Faliq
 Ruhainies sebagai Nadia
 Fendy Bakry sebagai Idzham
 Jaja Iliyes sebagai Anis

Pelakon pembantu
 Omar Abdullah sebagai Husin
 Aishah Atan sebagai Zaleha
 Haifa Halina sebagai Humaira
 Dayang Areeda sebagai Shasha
 Idzham Ismail sebagai Joe
 Hanna Aqeela sebagai Dr. Rahimah
 Erry Putra sebagai Rashid
 Amanda Misbun sebagai Ustazah Huda